*Proiect*

**Lege**

**cu privire la rezervele de stat şi de mobilizare**

**Capitolul I**

***Dispoziţii generale***

**Articolul 1.** Scopul şi sfera de reglementare

(1) Scopul prezentei legi constă în stabilirea cadrului juridic şi instituţional în domeniul rezervelor de stat și de mobilizare.

(2) Dispozițiile prezentei legi se aplică la crearea, acumularea, completarea, păstrarea, eliberarea, administrarea și controlul rezervelor de stat și de mobilizare.

(3) Informaţiile privind rezervele de stat şi de mobilizare prevăzute în art. 7 alin. (1) p. 2) lit. a) din Legea nr. 245/2008 cu privire la secretul de stat, constituie informaţii atribuite la secret de stat, cu excepţia bunurilor destinate comercializării.

**Articolul 2.** Noţiuni de bază

În sensul prezentei legi, se definesc următoarele noţiuni:

*- rezerve de stat* - fond special de bunuri materiale, constituit în scopul intervenirii operative pentru protecţia populaţiei şi a teritoriului, asigurării funcţionării stabile a economiei naţionale şi apărarea ţării, în cazuri de situaţii de urgenţă/excepţionale, apariţia unor fenomene sociale sau economice, atentate teroriste, în caz de asediu şi de război, acordării ajutorului umanitar şi contribuirii la stabilitate în sectoarele economiei naţionale, în cazul apariţiei unor disfuncţionalităţi;

- *rezerve de mobilizare* - fond special de bunuri materiale, create la entităţile publice şi agenţii economici specializaţi, conform nomenclatorului;

*- sistem unic al* *rezervelor -* sistem centralizat de administrare, care include patrimoniul şi informaţiile privind crearea, păstrarea şi deservirea rezervelor de stat şi de mobilizare, precum şi depozitarii responsabili;

- *administrarea rezervelor* – activităţile/acţiunile autorităţii responsabile privind crearea, achiziţionarea, acumularea, eliberarea, controlul, împrumutul, împrospătarea, păstrarea, recepţionarea, depozitarea, deservirea, vânzarea-cumpărarea şi import-exportul, evidenţa şi dările de seamă privind disponibilul şi circulaţia bunurilor materiale din rezervele de stat şi de mobilizare;

- *deservirea rezervelor* – activităţi de încărcare, descărcare, transportare, distribuire, întreţinere, verificare, certificare, evaluare şi expertizare a bunurilor din rezervele de stat şi de mobilizare;

- *nomenclatoare* – liste exhaustive, cu caracter secret, aprobate prin hotărâre de Guvern, care conţin sumarul bunurilor materiale şi volumele acestora;

- *crearea rezervelor* – achiziţionarea bunurilor pentru rezervele de stat şi de mobilizare în baza nomenclatoarelor;

- *stoc* *de bunuri* - volum de bunuri prevăzute în nomenclatoare, depozitate pentru păstrare îndelungată;

- *stoc intangibil* – volum de bunuri menţinut stabil, conform normelor prevăzute în nomenclator;

*- acumulare a bunurilor* – stocarea bunurilor materiale destinate rezervelor de stat şi de mobilizare, la entităţile publice şi la agenţii economici, conform volumelor maxime stabilite în nomenclatoare;

- *completare a rezervelor* – suplinirea stocurilor cu bunuri materiale, inclusiv cu bunuri transmise cu titlu gratuit ca ajutoare în adresa statului, a donaţiilor şi a bunurilor confiscate;

*- eliberare a bunurilor*– scoaterea bunurilor din rezervele de stat şi de mobilizare,în condiţiile prevăzute de prezenta lege;

*- deblocare a bunurilor* – eliberare a bunurilor din rezervele de stat şi de mobilizare fără restituire;

*- împrospătare a bunurilor* – eliberare a bunurilor din rezervele de stat şi de mobilizare, în legătură cu: expirarea termenului de păstrare, necorespunderea caracteristicilor calitative prescrise; uzura morală apărută pe timpul păstrării; modificarea standardelor, a condiţiilor tehnice şi a structurii lor, realizată prin operaţiuni comerciale de vânzare-cumpărare;

*- împrospătare simultană a bunurilor* – eliberarea bunurilor din rezervele de stat şi de mobilizare, cu înlocuire concomitentă, în aceleaşi cantităţi şi de aceiaşi calitate, sau analogic celor eliberate, indiferent de oscilarea preţurilor;

*- împrospătare cu decalaj în timp* – eliberarea pe o perioadă determinată a bunurilor din rezervele de stat şi de mobilizare, în baza unei garanţii financiare sau bancare, în legătură cu imposibilitatea înlocuirii concomitente;

*- împrumut* *al bunurilor* - eliberare a bunurilor din rezervele de stat şi de mobilizare, la solicitarea entităţilor publice şi a agenţilor economici, la prezentarea unei plăţi de garanţie, pentru o perioadă de până la 12 luni, cu restituirea acestora în aceleaşi cantităţi şi cu aceiaşi indici calitativi, sau analogici celor eliberaţi, indiferent de oscilarea preţurilor;

*- păstrare responsabilă* – păstrarea bunurilor din rezervele de stat şi de mobilizare în spaţiul depozitelor autorităţii responsabile şi a unor agenţi economici, în bază de contract, contra plată sau gratuit, în conformitate cu prevederile prezentei legi, fără dreptul de utilizare a acestor bunuri;

*- depozitar responsabil* - entitate, care depozitează, păstrează, asigură integritatea și deserveşte bunurile din rezervele de stat şi de mobilizare, inclusiv în bază de contract, reieșind din particularitățile prevăzute de prezenta lege, fără a dispune de dreptul de utilizare a bunurilor;

- *termen de păstrare* – perioada de timp stabilită experimental sau statistic, la finele căreia un produs poate fi înlocuit cu un produs similar proaspăt;

- *furnizor* – orice persoană juridică, care a dobândit dreptul de a încheia contract de achiziţie cu autoritatea responsabilă privind livrarea bunurilor materiale şi prestarea serviciilor pentru rezervele de stat şi de mobilizare;

- *beneficiar* – autoritatea care efectuează achiziţii de bunuri materiale şi servicii pentru rezervele de stat şi de mobilizare.

**Capitolul II**

***Structuri cu atribuţii în domeniul rezervelor***

***de stat şi de mobilizare***

**Articolul 3.** Guvernul

(1) În domeniul rezervelor de stat şi de mobilizare Guvernul:

a) stabileşte modul şi decide crearea, eliberarea, administrarea, inclusiv controlul rezervelor de stat și de mobilizare, precum şi de acordare a bunurilor din rezervele de stat şi de mobilizare ca ajutoare umanitare;

b) decide alocarea, în condiţiile prevederilor legale, a resurselor financiare necesare creării şi administrării rezervelor de stat şi de mobilizare;

c) aprobă regulamentul privind modul de stabilire şi aplicare a preţurilor la bunurile destinate stocării şi eliberării în/din rezervele de stat şi de mobilizare;

d) aprobă şi alte acte normative în scopul implementării prezentei legi.

(2) În situaţii de maximă urgenţă, Primul-ministru dispune eliberarea bunurilor din rezervele de stat şi de mobilizare, de către autoritatea responsabilă, cu elaborarea imediată şi prezentarea spre aprobare a hotărârii de Guvern.

**Articolul 4.** Ministerul Afacerilor Interne

(1) Ministerul Afacerilor Interne este organul central de specialitate al statului, care elaborează şi asigură implementarea politicilor în domeniul rezervelor de stat şi de mobilizare.

(2) Ministerul Afacerilor Interne:

a) elaborează şi prezintă spre aprobare Guvernului actele normative ce reglementează domeniul rezervelor de stat şi de mobilizare;

b) informează Guvernul privind disponibilul şi circulaţia bunurilor din rezervele de stat şi de mobilizare, coordonează actele normative privind modul şi condiţiile de acumulare, împrospătare, împrumut, păstrare şi eliberare a bunurilor din rezervele de stat şi de mobilizare, în condiţiile prezentei legi;

c) aprobă instrucţiuni/regulamente/ordine în domeniul rezervelor de stat şi de mobilizare, elaborate de autoritatea responsabilă;

d) exercită alte atribuţii prevăzute de actele normative în domeniul rezervelor de stat şi de mobilizare.

**Articolul** **5.** Agenţia Rezerve Materiale

(1) Agenţia Rezerve Materiale este autoritatea administrativă din subordinea Ministerului Afacerilor Interne (*în continuare autoritatea responsabilă*) care implementează politicile în domeniul rezervelor de stat şi de mobilizare, administrează şi exercită controlul în domeniul rezervelor de stat şi de mobilizare.

(2) Autoritatea responsabilă:

a) propune spre aprobare Guvernului, prin intermediul Ministerului Afacerilor Interne, proiectele nomenclatoarelor bunurilor din rezervele de stat şi de mobilizare;

b) elaborează şi înaintează propuneri privind elaborarea/modificarea actelor normative în domeniul rezervelor de stat şi de mobilizare;

c) aprobă planul anual de împrospătare şi asigură împrospătarea bunurilor din rezervele de stat ţi de mobilizare;

d) aprobă instrucţiuni privind cerinţele faţă de indicii calitativi ai bunurilor materiale destinate păstrării îndelungate în rezervele de stat, precum şi regulamente/ordine privind activitatea cu rezervele de stat şi de mobilizare;

e) achiziţionează bunuri pentru completarea rezervelor de stat şi de mobilizare, conform normelor legale privind achiziţiile publice;

f) desfăşoară activităţi cu caracter comercial de vânzare – cumpărare şi de import-export pentru completarea şi împrospătarea stocurilor;

g) asigură, recepţionarea, depozitarea, păstrarea şi evidenţa bunurilor, pentru completarea rezervelor de stat, în modul stabilit de Guvern;

h) asigură recepţionarea, depozitarea, păstrarea şi evidenţa ajutoarelor umanitare sosite pe adresa statului sau fără a avea indicat recepţionarul concret;

i) recepţionează de la Serviciul Fiscal de Stat bunurile confiscate şi asigură completarea rezervelor de stat şi de mobilizare, în modul stabilit;

j) eliberează bunuri din rezervele de stat şi de mobilizare, în vederea împrospătării şi cu titlu de împrumut, cu excepţia bunurilor ce constituie stocul intangibil în rezervele de stat şi în mărimea a 30% din stocurile rezervelor de mobilizare;

k) selectează, inclusiv pe bază de concurs, agenţi economici, indiferent de forma de proprietate, pentru efectuarea operaţiunilor de păstrare şi deservire a rezervelor de stat şi de mobilizare, în bază de contract;

l) duce evidenţa şi raportează despre circulaţia şi disponibilul rezervelor de stat şi de mobilizare.

**Articolul 6.** Ministerul Finanţelor

Ministerul Finanţelor, asigură finanţarea în volum deplin a administrării rezervelor de stat şi de mobilizare, din sursele bugetului de stat.

**Articolul 7.** Ministerul Economiei şi Infrastructurii

Ministerul Economiei şi Infrastructurii, în domeniul rezervelor de stat şi de mobilizare, elaborează şi înaintează propuneri pentru includere în nomenclatorul rezervelor de mobilizare.

**Articolul** **8.** Ministerul Apărării

(1)Ministerul Apărăriielaborează şi înaintează propuneri pentru includere în nomenclatorul rezervelor de mobilizare.

(2) Efectuează, în comun cu autoritatea responsabilă, controlul rezervelor de mobilizare.

**Articolul** **9.** Ministerul Sănătăţii, Muncii şi Protecţiei Sociale

(1) Ministerul Sănătăţii, Muncii şi Protecţiei Sociale elaborează şi înaintează propuneri pentru includere în proiectul nomenclatorului bunurilor rezervelor de mobilizare.

(2) Identifică instituțiile medico-sanitare şi alte întreprinderi farmaceutice, care conform necesităților, vor achiziționa bunurile materiale cu profil medical eliberate din rezervele de mobilizare, în scopul împrospătării sau înlocuirii, în legătură cu expirarea termenului de păstrare, modificarea caracteristicelor calitative, a standardelor şi a condiţiilor tehnice.

**Articolul** **10.** Ministerul Agriculturii, Dezvoltării Regionale și Mediului

Ministerul Agriculturii, Dezvoltării Regionale și Mediuluielaborează şi înaintează propuneri pentru includere în proiectul nomenclatorului bunurilor rezervelor de mobilizare.

**Articolul 11.** Alţi subiecţi ai domeniului rezervelor de stat şi de mobilizare

(1) Entităţile publice şi agenţii economici specializaţi contractaţi pentru păstrarea bunurilor din rezervele de stat şi de mobilizare, asigură împrospătarea oportună, integritatea cantitativă şi calitatea bunurilor păstrate.

(2) Entităţile antrenate în administrarea rezervelor de stat şi de mobilizare duc evidenţa şi prezintă autorităţii responsabile, în modul şi în termenii stabiliţi, dările de seamă privind disponibilul şi circulaţia bunurilor din rezervele de stat şi de mobilizare.

(3) Schimbarea formei organizatorico-juridice a proprietarului şi a fondatorului agenţilor economici nu eliberează de obligaţiunile contractuale asumate prin acordarea serviciilor ce ţin de rezervele de stat.

**Capitolul III**

***Rezervele de stat***

**Articolul****12.**Administrarea rezervelor de stat

Rezervele de stat sunt administrate de autoritatea responsabilă.

**Articolul 13.** Crearea rezervelorde stat

Rezervele de stat se creează în baza nomenclatorului bunurilor din rezervele de stat, conform volumelor aprobate de Guvern, la propunerea autorităţii responsabile, prin intermediul Ministerului Afacerilor Interne.

**Articolul 14.** Acumularea şi completarea rezervelor de stat

(1) Acumularea şi completarea bunurilor în rezervele de stat se realizează de autoritatea responsabilă, conform planului anual de acumulare, prin proceduri de achiziţii, în temeiul prevederilor Legii nr. 131/2015 privind achiziţiile publice.

(2) Completarea stocurilor rezervelor de stat cu bunuri materiale poate fi efectuată şi din contul bunurilor transmise cu titlu gratuit ca ajutoare în adresa statului, a donaţiilor şi a bunurilor confiscate.

**Articolul 15.** Cerinţe faţă de bunurile destinate rezervelor de stat

Indicii calitativi şi ambalajul bunurilor materiale destinate creării/completării stocurilor rezervelor de stat trebuie să corespundă standardelor şi condiţiilor tehnice impuse de păstrarea lor îndelungată, precum şi cerinţelor suplimentare, stipulate în instrucţiunile elaborate de autoritatea responsabilă, în coordonare cu autorităţile interesate şi aprobate printr-un ordin comun.

**Articolul 16.** Eliberarea bunurilor din rezervele de stat

(1) Eliberarea bunurilor din rezervele de stat se realizează pentru a interveni operativ în cazuri de situaţii de urgenţă/excepţionale, apariţia unor fenomene sociale sau economice, atentate teroriste, în caz de asediu şi de război, acordării ajutorului umanitar şi contribuirii la stabilitate în sectoarele economiei naţionale, în baza deciziilor Comisiei pentru Situaţii Excepţionale a Republicii Moldova sau ale Prim-ministrului Republicii Moldova.

(2) Eliberarea bunurilor din rezervele de stat se efectuează, în condiţiile alin. (1) din prezentul articol, precum şi:

a) cu titlu de deblocare

b) în vederea împrospătării simultane;

c) în vederea împrospătării cu decalaj în timp;

d) cu titlu de împrumut.

(3) Eliberarea bunurilor din rezervele de stat, inclusiv din stocurile intangibile, cu titlu de deblocare şi cu titlu de împrumut, se realizează prin hotărâre de Guvern, iar în vederea împrospătării bunurilor, precum şi cu titlu de împrumut cu excepţia stocului intangibil, prin actul normativ emis de autoritatea responsabilă.

(4) Eliberarea bunurilor din rezervele de stat, cu excepţia celor prevăzute la alin. (2) litera d) din prezentul articol, nu constituie ajutor de stat şi nu cade sub incidenţa Legii nr. 139/2012 cu privire la ajutorul de stat.

**Articolul 17.** Împrospătarea cu decalaj în timp şi împrumutul bunurilor din rezervele de stat

(1) Bunurile din rezervele de stat, cu titlu de împrospătare cu decalaj în timp şi cu titlu de împrumut, cu excepţia bunurilor din stocul intangibil, se eliberează pe un termen de pînă la 12 luni, la decizia autorităţii responsabile, în baza unei garanţii bancare sau financiare, cuantumul căreia va asigura cantitatea de bunuri scoasă din stocuri, precum şi în baza achitării prealabile a plăţii pentru împrumut, în condiţiile lipsei datoriilor faţă de rezervele de stat.

(2) Achitarea prealabilă a plăţii pentru împrumutul bunurilor din rezervele de stat autorităţii responsabile, se efectuează în baza actului normativ aprobat de Guvern.

(3) Bunurile eliberate în condiţiile alin. (1) din prezentul articol, vor fi restituite în aceleaşi cantităţi şi cu aceiaşi indici calitativi, indiferent de oscilarea preţurilor.

**Articolul 18.** Depozitarea, păstrarea şi deservirea bunurilor din rezervele de stat

Depozitarea, păstrarea şi deservirea bunurilor din rezervele de stat, se efectuează la entităţile ce fac parte din sistemul unic al rezervelor de stat, în modul stabilit de Guvern.

**Capitolul IV**

***Rezervele de mobilizare***

**Articolul 19.** Rezervele de mobilizare

(1) Rezervele de mobilizare le constituie bunurile destinate asigurării:

a) organizării producţiei militare şi a altor producţii industriale, precum şi reparaţiei tehnicii militare şi a bunurilor din dotarea forţelor armate;

b) desfăşurării, în cazuri de situaţii de urgenţă/excepţionale precum şi în timp de asediu şi de război, a lucrărilor de restabilire a căilor ferate, autostrăzilor, aerodromurilor, liniilor şi instalaţiilor de telecomunicaţii, conductelor de gaz, sistemelor de alimentare cu energie electrică şi apă;

c) protecţiei populaţiei şi a trupelor militare, acordării asistenţei medicale în condiţiile aplicării mijloacelor de nimicire moderne, precum şi în alte cazuri de urgenţă/situaţii excepţionale (calamităţi naturale, epidemii, epizootii, accidente industriale, fenomene sociale şi/sau economice etc.);

d) transportării trupelor şi evacuării în masă, inclusiv amenajării şi acţionării prompte a punctelor de transbordare de rezervă şi evacuării populaţiei care a avut de suferit;

e) funcţionării neîntrerupte a întreprinderilor industriale, de transport, unităţilor de ocrotire a sănătăţii şi de telecomunicaţii.

(2) Rezervele de mobilizare includ:

а) în industrie – materiile prime, materialele, semifabricatele, subansamblurile şi piesele de completare, utilajele speciale, sculele, aparatele de măsurat, dispozitivele, documentaţia tehnică şi alte materiale, necesare pentru fabricarea şi repararea tehnicii militare şi a armamentului;

b) în transporturi şi telecomunicaţii – materialele necesare pentru restabilirea şi menţinerea în stare de funcţionare a mijloacelor de transport şi a telecomunicaţiilor, care asigură necesităţile de apărare;

c) în domeniul ocrotirii sănătăţii – medicamente consumabile, dispozitive medicale, precum şi alte materiale, asigurând buna funcţionare a instituţiilor medicale existente şi a celor înfiinţate pe timp de război;

d) în domeniul comerţului – produsele alimentare şi mărfurile industriale necesare asigurării nevoilor forţelor armate şi ale populaţiei;

e) în domeniul agriculturii şi industriei prelucrătoare – materiile prime agricole, preparatele pentru protecţia plantelor şi animalelor.

(3) Volumul necesar de bunuri pe timp de pace, pentru rezervele de mobilizare, se stabileşte în nomenclator.

(4) La declararea mobilizării şi rezervele de stat devin rezerve de mobilizare.

**Articolul 20** Crearea rezervelorde mobilizare

Rezervele de mobilizare se creează în baza nomenclatorului bunurilor din rezervele de mobilizare, care este aprobat de Guvern, la propunerea autorităţii responsabile, prin intermediul Ministerului Afacerilor Interne, în coordonare cu autorităţile interesate.

**Articolul 21.** Acumularea şi completarea rezervelor de mobilizare

Acumularea şi completarea cu bunuri a rezervelor de mobilizare se realizează de autoritatea responsabilă, de entităţile publice şi de agenţii economici specializaţi, conform planurilor anuale de acumulare, în temeiul prevederilor Legii nr. 131/2015 privind achiziţiile publice.

**Articolul 22.** Cerinţe faţă de bunurile destinate rezervelor de mobilizare

Indicii calitativi şi ambalajul bunurilor materiale destinate creării/acumulării/completării stocurilor rezervelor de mobilizare trebuie să corespundă standardelor şi condiţiilor tehnice impuse de păstrarea lor îndelungată, precum şi cerinţelor suplimentare, stipulate în instrucţiunile elaborate de autoritatea responsabilă, în coordonare cu autorităţile interesate şi aprobate printr-un ordin comun.

**Articolul 23.** Eliberarea bunurilor din rezervele de mobilizare

(1) Eliberarea bunurilor din rezervele de mobilizare pe timp de pace, se realizează pentru a interveni operativ în cazuri de situaţii de urgenţă/excepţionale, în baza deciziilor Comisiei pentru Situaţii Excepţionale a Republicii Moldova sau ale Prim-ministrului Republicii Moldova.

(2) În caz de asediu sau de război, eliberarea bunurilor din rezervele de mobilizare se va efectua în condiţiile Planului de mobilizare a economiei naţionale.

(3) Eliberarea bunurilor din rezervele de mobilizare se efectuează în condiţiile alin. (1) din prezentul articol, precum şi:

a) cu titlu de deblocare

b) în vederea împrospătării simultane;

c) în vederea împrospătării cu decalaj în timp;

d) cu titlu de împrumut.

(3) Eliberarea bunurilor din rezervele de mobilizare cu titlu de deblocare şi cu titlu de împrumut, se realizează prin hotărâre de Guvern, iar în vederea împrospătării bunurilor şi cu titlu de împrumut cu excepţia limitei de 30% din stoc, prin actul normativ emis de autoritatea responsabilă.

(4) Eliberarea bunurilor din rezervele de mobilizare, cu excepţia celor prevăzute la alin. (2) litera d) din prezentul articol, nu constituie ajutor de stat şi nu cade sub incidenţa Legii nr. 139/2012 cu privire la ajutorul de stat.

**Articolul 24.** Împrospătarea cu decalaj în timp şi împrumutul bunurilor din rezervele de mobilizare

(1) Bunurile din rezervele de mobilizare, cu titlu de împrospătare cu decalaj în timp şi cu titlu de împrumut, se eliberează pe un termen de pînă la 12 luni, în limitele a 30 la sută din stoc, la decizia autorităţii responsabile, în baza unei garanţii bancare sau financiare, cuantumul căreia va asigura cantitatea de bunuri scoasă din stoc, precum şi în baza plăţii prealabile pentru împrumut, în condiţiile lipsei datoriilor faţă de rezervele de mobilizare.

(2) Achitarea prealabilă a plăţii pentru împrumutul bunurilor din rezervele de mobilizare autorităţii responsabile, se efectuează în baza actului normativ aprobat de Guvern.

(3) Bunurile eliberate în condiţiile alin. (1) din prezentul articol, vor fi restituite în aceleaşi cantităţi şi cu aceiaşi indici calitativi, indiferent de oscilarea preţurilor.

**Articolul 25.** Depozitarea, păstrarea şi deservirea bunurilor din rezervele de mobilizare

Depozitarea, păstrarea şi deservirea bunurilor din rezervele de mobilizare, se efectuează la entităţile ce fac parte din sistemul unic al rezervelor de stat şi de mobilizare, în modul stabilit de Guvern.

**Capitolul V**

***Evidenţa, raportarea şi dările de seamă***

***privind rezervele de stat şi de mobilizare***

**Articolul** **26.** Evidenţa şi raportarea rezervelor de stat şi de mobilizare

(1) Evidenţa şi raportarea privind disponibilul şi circulaţia bunurilor din rezervele de stat şi de mobilizare este efectuată de către autoritatea responsabilă conform prevederilor actelor normative.

(2) Autoritatea responsabilă, prin intermediul Ministerului Afacerilor Interne, anual prezintă Guvernului raportul privind disponibilul şi circulaţia bunurilor materiale din rezervele de stat şi de mobilizare.

**Articolul 27.** Prezentarea dărilor de seamă

(1) Entităţile antrenate în activitatea cu rezervele de stat şi de mobilizare, prezintă autorităţii responsabile dări de seamă privind disponibilul, circulaţia şi gradul de completare cu bunuri a rezervelor de stat şi de mobilizare.

(2) Dările de seamă privind disponibilul de bunuri în rezervele de stat şi de mobilizare se prezintă autorităţii responsabile în termeni legali şi în modul stabilit.

(3) Încălcarea termenelor de prezentare a dărilor de seamă către autoritatea responsabilă, sau includerea datelor false în acestea, atrage după sine răspunderea contravenţională.

**Capitolul VI**

***Controlul în domeniul rezervelor***

***de stat şi de mobilizare***

**Articolul 28.** Efectuarea controlului rezervelor de stat şi de mobilizare

(1) Controlul în domeniul rezervelor de stat şi de mobilizare este efectuat în baza actului normativ aprobat de Guvern.

(2) Controlul rezervelor de stat este asigurat de autoritatea responsabilă, iar a rezervelor de mobilizare – de autoritatea responsabilă în comun cu Ministerul Apărării.

**Capitolul VII**

***Drepturile autorităţii responsabile***

***în domeniul rezervelor de stat şi de mobilizare***

**Articolul 29.** Dreptul privind eliberarea bunurilor din rezervele de stat şi de mobilizare

Autoritatea responsabilă este în drept:

a) să elibereze bunuri din rezervele de stat în vederea împrospătării simultane şi cu decalaj în timp, precum şi cu titlu de împrumut*,* cu excepţia volumelor stabilite în stocurile intangibile, la solicitările entităţilor publice şi agenţilor economici, condiţiile eliberării fiind specificate în contract;

b) în cazuri de situaţii de urgenţă/excepţionale, să elibereze agenţilor economici, cu titlu de împrumut, bunuri din rezervele de mobilizare, în limita unei cote de pînă la 30 la sută din volumul bunurilor disponibile în stoc, cu condiţia că agenţii economici nu au restanţe în rezervele de mobilizare.

**Articolul 30.** Dreptul privind stabilirea preţurilor

(1) Autoritatea responsabilă este în drept să stabilească şi să aplice preţuri libere de piaţă la bunurile destinate eliberării din rezervele de stat şi de mobilizare, conform deciziei Comisiei mixte pentru stabilirea preţurilor la bunurile destinate stocării şi eliberării în/din rezervele de stat şi de mobilizare, modul de constituire, activitate şi componenţa căreia este aprobată de Guvern;

(2) În situaţiile, când eliberarea cu titlu de împrospătare a unor bunuri din rezervele de stat nu se poate realiza datorită conjuncturii de piaţă, pentru evitarea deprecierii bunurilor, autoritatea responsabilă este în drept să propună Comisiei mixte stabilirea şi aplicarea preţurilor reduse, în raport cu preţurile de evidenţă, prin coordonare cu Ministerul Afacerilor Interne.

(3) Comisia mixtă pentru stabilirea preţurilor examinează oportunitatea şi ia decizia privind stabilirea şi aplicarea preţurilor reduse.

**Articolul 31.** Raportarea la pierderi sau deşeuri a bunurilor din rezervele de stat şi de mobilizare

(1) Autoritatea responsabilă este în drept să raporteze la pierderi sau la deşeuri bunurile din rezervele de stat şi de mobilizare cu un nivel scăzut al calităţii, moral şi fizic învechite, sau care nu prezintă interes comercial, în baza deciziei Comisiei mixte de conformitate, modul de constituire, activitate şi componenţa căreia se aprobă de Guvern.

(2) Comisia mixtă de conformitate examinează oportunitatea şi ia decizia privind raportarea la pierderi sau deşeuri a bunurilor din rezervele de stat şi de mobilizare.

**Capitolul VIII**

***Regimul juridic al patrimoniului rezervelor***

***de stat şi de mobilizare***

**Articolul 32.** Patrimoniul rezervelor de stat şi de mobilizare

(1) Patrimoniul destinat rezervelor de stat şi de mobilizare este gestionat de autoritatea responsabilă.

(2) Construcţia, reconstrucţia, întreţinerea, reutilarea şi dotarea tehnică a patrimoniului, este finanţat din bugetul de stat, precum şi din contul altor surse de finanţare, inclusiv din contul investiţiilor capitale.

(3) Patrimoniul gestionat de autoritatea responsabilă, precum şi valorile materiale incluse în rezervele de stat şi de mobilizare, constituie bunuri ale domeniului public al statului şi nu sunt pasibile de privatizare.

(4) Darea în locaţiune/arendă a activelor neutilizate, ale entităţilor care fac parte din sistemul unic al rezervelor de stat, se efectuează în temeiul actelor normative corespunzătoare.

**Capitolul IX**

***Finanţarea rezervelor de stat şi de mobilizare***

**Articolul 33.** Sursele de finanţare

(1) Crearea şi completarea stocurilor, administrarea, întreţinerea şi dezvoltarea sistemului unic al rezervelor de stat şi de mobilizare se finanţează din bugetul de stat şi dinaltesurse de finanţare, inclusiv din veniturile obţinute urmare:

a) comercializării bunurilor materiale conform planului de împrospătare şi a bunurilor devenite supra-normă;

b) plăţii pentru împrumut;

c) aplicării sancţiunilor pecuniare şi penalităţilor percepute de autoritatea responsabilă;

d) veniturilor activităţii economico-financiare auxiliare desfăşurate de autoritatea responsabilă.

(2) Diferenţele valorice, determinate de preţurile bunurilor la eliberarea sau acumularea acestora în stocuri urmare împrospătării sau deblocării, precum şi pentru bunurile eliberate din rezervele de stat şi de mobilizare, sunt acoperite din contul bugetului de stat şi utilizate pentru completarea rezervelor de stat şi de mobilizare.

(3) Finanţarea cheltuielilor suportate de autoritatea responsabilă privind recepţionarea, încărcarea, transportarea, descărcarea, depozitarea, păstrarea şi distribuirea ajutoarelor sosite pe adresa statului sau fără a avea indicat recepţionarul concret, se efectuează conform prevederilor art. 27 din Legea nr. 1491/2002 cu privire la ajutoarele umanitare acordate Republicii Moldova.

(4)Finanţarea cheltuielilor pentru administrarea bunurilor confiscate, transmise pentru completarea rezervelor de stat şi de mobilizare, se asigură din bugetul de stat.

**Capitolul X**

***Responsabilităţi***

**Articolul 34.** Responsabilitateaconducătorilor entităţilor publice şi agenţilor economici

(1) Conducătorii entităţilor publice şi agenţii economici, subiecţi ai prezentei legi, sunt responsabili de completarea, păstrarea, împrospătarea şi înlocuirea oportună a bunurilor în rezervele de stat şi de mobilizare.

(2) Conducătorii entităţilor publice şi agenţii economici, subiecţi ai prezentei legi, poartă răspundere conform legislaţiei pentru eliberarea şi consumul neautorizat, stocarea şi păstrarea în rezervele de stat şi de mobilizare a bunurilor materiale necalitative, precum şi pentru deservirea necorespunzătoare a acestora.

**Capitolul XI**

***Restricţii, penalităţi, obligaţii şi răspunderea juridică***

**Articolul 35.** Restricţii şi penalităţi

(1) Se interzice diminuarea sub orice formă a bunurilor din rezervele de stat şi de mobilizare (consumul, deficitul, pierderile), cu excepţia normelor perisabilităţii naturale. Constatarea unor asemenea cazuri atrage după sine aplicarea depozitarilor responsabili a sancţiunilor pecuniare în mărime de 100% din valoarea diminuării constatate, precum şi a unei penalităţi de 0,5% din această valoare pentru fiecare zi, începând cu ziua constatării şi până la suplinirea stocului diminuat.

(2) La depistarea unor vicii la bunurile stocate în rezervele de stat şi de mobilizare, indiferent de timpul stocării şi depistării viciilor, furnizorul este obligat în termen de 30 de zile din ziua depistării, pe cont propriu, să le înlocuiască cu bunuri corespunzătoare.

În cazul nerespectării termenelor privind înlocuirea bunurilor, autoritatea responsabilă percepe de la furnizor o penalitate în mărime de 0,5% din costul bunului defectat pentru fiecare zi, din momentul expirării termenului prescris, până în momentul onorării integrale a angajamentelor.

(3) Refuzul depozitarului responsabil de a elibera bunurile aflate la păstrare în termenul indicat de autoritatea responsabilă sau neasigurarea condiţiilor necesare pentru eliberare, atrage perceperea unei penalităţi în mărime de 0,5% din costul cantităţii de bunuri neeliberate pentru fiecare zi de întârziere, la preţuri curente.

(4) Sancţiunile pecuniare prevăzute în prezentul articol, sunt aplicate prin deciziile autorităţii responsabile şi se calculează reieşind din preţurile bunurilor la momentul aplicării sancţiunii. Perceperea penalităţilor se efectuează de pe orice cont al entităţii debitoare.

**Articolul 36.** Obligaţiile depozitarilor responsabili

(1) Depozitarul responsabil este obligat:

a) să asigure respectarea caracteristicilor calitative şi cantitative ale bunurilor materiale din rezervele de stat şi de mobilizare;

b) să asigure accesul necondiţionat al reprezentanţilor autorităţii responsabile la locurile de stocare a rezervelor de stat şi de mobilizare, inclusiv în vederea efectuării inventarierii, controlului, constatărilor în interes de stat şi/sau prelevării probelor;

c) să păstreze integritatea sigiliilor aplicate de către autoritatea responsabilă la depozit, siloz, stivă sau orice alt loc de păstrare, precum şi să informeze în scris autoritatearesponsabilădespre deteriorarea acestora în termen de 24 ore din momentul constatării;

d) să asigure respectarea regulilor cu privire la secretul de stat.

(2) Nerespectarea obligaţiilor prevăzute la alin. (1) din prezentul articol atrage după sine răspunderea conform legislaţiei.

**Articolul 37.** Soluţionarea litigiilor

(1) Litigiile apărute între depozitarii rezervelor de stat şi de mobilizare și autoritatea responsabilă de domeniul rezervelor de stat şi de mobilizare se soluționează de către instanţa de judecată.

(2) Aplicarea sancţiunilor şi penalităţilor prevăzute în articolul 35 din prezenta lege, nu exclude răspunderea contravențională, civilă sau penală.

**Articolul** **38.** Răspunderea pentru încălcarea prevederilor prezentei legi

Încălcarea prevederilor prezentei legi atrage după sine răspunderea contravențională, civilă sau penală, după caz.

**Capitolul XII**

***Valorificarea bunurilor din rezervele***

***de stat şi de mobilizare***

**Articolul 39. *Procurarea/achiziţionarea bunurilor***

(1) Autoritatea responsabilă, anual, în trimestrul IV, transmite autorităţilor, instituţiilor publice şi agenţilor economici, lista bunurilor din rezervele de stat şi de mobilizare, planificate spre comercializare pentru anul următor.

(2) Autorităţile, instituţiile publice şi agenţii economici vor consulta lista bunurilor planificate spre comercializare de autoritatea responsabilă şi vor achiziţiona, pentru necesităţile autorităţii, prioritar bunuri din rezervele de stat şi de mobilizare.

**Capitolul XIII**

***Dispoziţii finale***

**Articolul 40. Dispoziţii finale**

(1) Prezenta lege intră în vigoare în termen de 3 luni de la data publicării în Monitorul Oficial al Republicii Moldova.

(2) Guvernul, în termen de 6 luni de la data intrării în vigoare a prezentei legi:

a) va aduce în concordanță actele sale normative cu prevederile prezentei legi;

b) va prezenta Parlamentului propuneri privind aducerea în conformitate cu prevederile prezentei legi a legislației naționale.

(3) La data intrării în vigoare a prezentei legi, se abrogă Legea nr. 589/1995 privind rezervele materiale de stat și de mobilizare (Monitorul Oficial al Republicii Moldova, 1996, nr. 11–12, art. 114).